recursal/SuperWikiNEXT-32B huggingface dataset:
**मॉनमाउथ अस्पताल** (अंग्रेज़ी: Monmouth Hospital) मॉनमाउथ, वेल्स, में 1868 में स्थापित एक अस्पताल था जो शहर की हेयरफोर्ड रोड पर स्थित था, जहाँ इसको 1903 में स्थान्तरित किया गया था। अस्पताल को 12 मई 2006 में बंद कर दिया था जब सेवाएँ ड्राईब्रिज पार्क के मोंनो वेल हैल्थ और सोशल केयर सेंटर में हस्तांतरित कर दीं।

इतिहास
------

एक औषधालय पहली बार 1810 में लिटिल कैसल हाउस, कैसल हिल, में स्थापित किया गया था। इसका उद्देश्य मुफ्त सलाह देने और गरीबों के लिए दवा उपलब्ध कराने के साथ-साथ टीकाकरण को प्रोत्साहित करना था। औषधालय को समर्थन और वित्तपोषण एक बड़े पैमाने पर दान, संगीत समारोहों, फीस और प्रदर्शनियों के द्वारा होता था। तीन डॉक्टरों की नियुक्ति सालाना उनके इलाज की प्रक्रिया की जांच के बाद की जाती थी। औषधालय की सलाना आय £200 के आसपास थी और 160 पाउंड के आसपास हर साल दवाओं के मूल्य के तौर पर तिरस्कृत होते थे।

मॉनमाउथ अस्पताल और औषधालय कार्टरॅफ, सेंट जेम्स स्क्वायर, पर नौ बिस्तरों के साथ 1868 में खोला गया था। इसके एक बिस्तर 'द हॅन्डरे बॅड' का सम्पूर्ण खर्चा शाश्वतता के लिए लार्ड लँगाटोक ने उठाया था। अस्पताल में उपकरणों शायद अपर्याप्त में थे चूंकि 1872 में घाव भरने की मूलभूत आवश्यकताओं जैसे पट्टियों तक की कमी हो गई थी।

1840 के आसपास, पत्र के *मॉनमाउथशायर बीकन* में पत्रों ने आना शरू कर दिया इस वकालत के साथ कि मॉनमाउथ में एक समान्य अस्पताल की आवश्कता है। ऑपरेटिंग कमरे का अभाव और औषधालय की तंग सीढ़ियों के कारण समस्याएँ उत्पन्न हों रहीं थी।

जब-जब शहर में हैजा फैलता था तब-तब एक अलग अस्पताल की मांग अक्सर अखबार में छपती थीं, इसमें वह भयंकर घटना भी शामिल जिसमें 1849 में मॉनमाउथ गरीब संघ तक ही सीमित हैजा के कारण 16 मौतें हुई थीं। अंततः लार्ड लँगाटोक ने एक अलग अस्पताल के लिए शहर को हेयरफोर्ड सड़क पर मॅन्सन लेन के निकट स्थित कार्थेज कॉटेजस् दान कर दिए। संक्रामक रोगों के लिए अस्पताल 1960 के दशक से कुछ समय पहले अपने समापन तक यहाँ रहा था।

कार्थेज कॉटेजस् के दान के साथ-साथ लार्ड लँगाटोक ने 1840 में £1000 औषधालय के प्रतिस्थापन के लिए दान किए थे। औषधालय इसी भवन में 60 साल तक चलता रहा, जब 6 नवम्बर 1903 को मॉनमाउथ अस्पताल और औषधालय के लिए एक नई इमारत हेयरफोर्ड रोड में खोली गई। इमारत का निर्माण कार्य अप्रैल 1902 में शुरू किया गया था। स्मारक पत्थर को लगाने का काम 27 सितंबर 1902 को किया गया। अस्पताल के अध्यक्ष लार्ड लँगाटोक ने समारोह में सबको याद दिलाया था कि यह अस्पताल "पीड़ित और संतप्त गरीबों के लिए हैं"। जमीन ड्यूक ऑफ ब्यूफोर्ट से पाउंड 250 में खरीदी गई थी। यह इमारत रिचर्ड क्रीड द्वारा डिजाइन, कोलिन्स एण्ड जेफ्री द्वारा निर्मित और मॉनमाउथ के जॉर्ज एडवर्ड्स द्वारा सुसज्जित की गई।

सन्दर्भ
-------

1. ↑  कीथ किस्सॅक, (1975) *Monmouth - the Making of a County Town*. ISBN 0 85033 209 5 फिलिमोर प्रेस
2. 1 2 3 4 5  कीथ किस्सॅक, *Victorian Monmouth*, The Monmouth Historical and Educational trust, ISBN 0-9503386-2-1, पृष्ठ 60
3. 1 2  कीथ किस्सॅक, *Monmouth and its Buildings*, लॉगस्टन प्रेस, 2003, ISBN 1-904396-01-1, पृष्ठ 65
**महिंद्रा टीयूवी300** (2021 में जिस्का नाम बदलकर बोलेरो नियो कर दिया गया ) 2015 से भारतीय वाहन निर्माता महिंद्रा एंड महिंद्रा द्वारा निर्मित एक मिनी एसयूवी है।

 महिंद्रा टीयूवी300 रियर
TUV300 की घोषणा सबसे पहले महिन्द्रा एन्ड महिन्द्रा ने अगस्त 2015 में की थी, उसी महीने वाहन की माइक्रोसाइट लाइव हो गई थी। वाहन को आधिकारिक तौर पर 10 सितंबर, 2015 को मध्य प्रदेश में लॉन्च किया गया था। TUV300 को मुंबई में Mahindra के डिज़ाइन स्टूडियो द्वारा डिज़ाइन किया गया है, जिसमें उत्पाद इंजीनियरिंग चेन्नई में महिन्द्रा रैसर्च वेल्ली में की जा रही है। इसे महिन्द्रा स्कोर्पिओ वाले प्लेटफॉर्म पर ही बनाया गया है। टीयूवी300 में भी एक्सयूवी500 और स्कॉर्पियो जैसी ही एमहॉक इंजन श्रृंखला का इस्तेमाल किया गया है, लेकिन इंजन कम विस्थापन के साथ इंजन की शक्ति और टॉर्क कम होता है।       

1. ↑  "Brochure & specifications" (PDF). TUV300 official website. अभिगमन तिथि 16 September 2015.
2. ↑  "Microsite for TUV300 goes live". Zig wheels. अभिगमन तिथि 16 September 2015.
3. ↑  "TUV300 set for Sep launch". Motor Scribes. अभिगमन तिथि 16 September 2015.
4. ↑  "Mahindra launches new body-kit for TUV 300". Business Standard. अभिगमन तिथि 16 September 2015.
5. ↑  "TUV 300 launched in Madhya Pradesh". The Financial Express. अभिगमन तिथि 16 September 2015.
6. ↑  "M & M launches TUV300 in Madhya Pradesh". The Economic Times. अभिगमन तिथि 16 September 2015.
7. ↑  "TUV300 vs XUV500". Car Wale. मूल से 10 जून 2016 को पुरालेखित. अभिगमन तिथि 16 September 2015.
महिम भट्ट सम्पादन
**महिम भट्ट** "वक्रोक्तिजीवित" के रचयिता "कुंतक" के अनंतर ध्वनि सिद्धांत के प्रबल विरोधी के रूप में आचार्य महिम भट्ट का नाम संस्कृत साहित्य मे प्रथित है। इनका ग्रंथ "व्यक्तिविवेक" तीन विमर्शों में लिखा गया है। सभी प्रकार की ध्वनियों का अनुमान में अंतर्भाव करने के उद्देश्य से ही इस ग्रंथ की रचना की गई है। मंगलाचरण में ही महिम भट्ट ने यह स्पष्ट कर दिया है। इसके प्रथम विमर्श में ध्वनि का लक्षण तथा उसका अनुमान में अंतर्भाव, द्वितीय में शब्द और अर्थसंबंधी अनौचित्य का विवेचन और तृतीय विमर्श में "ध्वन्यालोक" में दिखाए गए ध्वनि के चालीस उदाहरणों को अनुमान में ही गतार्थ किया गया है। ध्वनिकार ने जिस प्रतीयमान अर्थ को अर्थात् व्यंग्य को व्यंजनावृत्ति का व्यापार और काव्य में सर्वप्रधान चमत्कारकारक तत्व बताया है, महिम भट्ट उसे अनुमान का विषय बताते हैं। वे शब्द की व्यंजनावृत्ति को भी अस्वीकार करते हैं और केवल अभिधावृत्ति ही मानते हैं। ध्वनिकार ने शब्द के तीन अर्थ कहे हैं -- अभिधेय, लक्ष्य और व्यंग्य। किंतु महिम दो ही अर्थ मानते हैं, एक अभिधेय और दूसरा अनुमेय; यथा--

"अर्थोऽपि द्विविधो वाच्योऽनुमेयश्च"।
महिम भट्ट उल्लेखनीय तार्किक तथा प्रखर मेधावी आलोचक थे। ध्वनि का खंडन करते हुए इन्होंने रस को अनुमेय सिद्ध किया है और इस प्रकार आचार्य शंकुक के अनुमितिवाद को और आगे बढ़ाया है। काव्य में "रस" को ये प्राणभूत मानते हैं और रस, भाव तथा प्रकृति के औचित्य को भी स्वीकार करते हैं। इनके अनुसार काव्य का सर्वातिशायी दोष है अनौचित्य। इसमें काव्य के समस्त दोषों का अंतर्भाव हो जाता है। रस की अप्रतीति ही इस अनौचित्य का सामान्य रूप है जो काव्य की मुख्य भावनाओं से और रस से संबद्ध होने के कारण "अंतरंग" तथा शब्दगत होने से "बहिरंग" रूपों में व्यक्त होता है। अनौचित्य की इस प्रकार व्याख्या करते हुए महिम भट्ट, काव्यगत दोषों का आलोचनात्मक दृष्टि से सूक्ष्म और प्रांजल विवेचन करनेवालों में पूर्ववर्ती ठहरते हैं। इन्होंने पाँच प्रकार के दोषों का प्रतिपादन किया है, जिन्हें मम्मट ने भी स्वीकार कर लिया है।

महिम भट्ट कश्मीरी थे। इनकी उपाधि "राजानक" थी। इनके पिता का नाम श्रीधैर्य था और ये महाकवि श्यामल के शिष्य थे। "व्यक्तिविवेक" के अंत में महिम ने अपना यह परिचय दिया है। क्षेमेंद्र ने अपने ग्रंथ "औचित्य-विचार-चर्चा" और "सुवृत्ततिलक" में श्यामल के पद्य उद्धृत किए हैं। राजानक रुय्यक ने "व्यक्तिविवेक व्याख्या" नाम से महिम के ग्रंथ की टीका की है और आचार्य मम्मट ने "काव्यप्रकाश" के पाँचवे उल्लास में "व्यक्तिविवेक" के विचारों का खंडन किया है। अत: महिम भट्ट क्षेमेंद्र, मम्मट और रुय्यक के पूर्ववर्ती तथा आनंदवर्धन और अभिनव गुप्त के परवर्ती ठहरते हैं। इस प्रकार "व्यक्तिविवेक" और उसके निर्माता महिम भट्ट का काल ईसा की 11वीं शताब्दी का प्रारंभ निश्चित होता है।
संत महिपति ने भारत के प्रमुख संतों का चरित्र एकत्रित करके मराठी में भक्तिविजय तथा संतलिलामृत ग्रंथों में संकलित किया है। महाराष्ट्र के अहमदनगर जिले के राहूरी तहसिल स्थित ताहराबाद उनकी कर्मभूमि है। ताहराबाद में उन्होंने विठ्ठल भगवान का मंदिर स्थापित किया और ताहराबाद से पंढरपुर तक पैदल तीर्थ यात्रा करने लगे जिसे महाराष्ट्र में वारी कहा जाता है। जो पैदल पंढरपुर तीर्थ यात्रा करते है उन्हें मराठी में वारकरी कहा जाता है। 

संत महिपति ने निम्नलिखित ग्रंथों की रचना की है।

1. श्रीभक्तविजय ५७ ९९१६ १६८४
2. श्रीकथासरामृत १२ ७२०० १६८७
3. श्रीसंतलीलामृत ३५ ५२५९ १६८९
4. श्रीभक्तलीलामृत ५१ १०७९४ १६९६
5. श्रीसंतविजय २६ (अपूर्ण) ४६२८ १६९६
6. श्रीपंढरी म्हात्म्य १२ - -
7. श्रीअनंत व्रतकथा - १८६ -
8. श्रीदत्तात्रेय जन्म - ११२ -
9. श्रीतुलसी महात्म्य ५ ७६३ -
10. श्रीगणेशपुराण (अपूर्ण) ४ ३०४ -
11. श्रीपांडुरंग स्तोत्र - १०८ -
12. श्रीमुक्ताभरणव्रत - १०१ -
13. श्रीऋषीपंचमी व्रत - १४२ -
14. अपराध निवेदन स्तोत्र - १०१ -
15. स्फुट अभंग व पदे - - -

इन ग्रंथों में मराठी पद्य रचनाओं की संख्या चालीस हजार के करीब है।
'महाराष्ट्र कवि चरित्रकार' श्री. ज. र. आजगावकर द्वारी लिखित महिपती द्वारा रचित सुप्रसिध्द संतों का चरित्र निम्न नुसार है-

* श्री नामदेव चरित्र अभंग ६२
* श्री हरिपाळ चरित्र अभंग ५८
* श्री कमाल चरित्र अभंग ६७
* श्री नरसी मेहता चरित्र अभंग ५२
* श्री राका कुंभार चरित्र अभंग ४७
* श्री जगमित्र नागा चरित्र अभंग ६३
* श्री माणकोजे बोधले चरित्र अभंग ६७
* श्री संतोबा पवार चरित्र अभंग १०२
* श्री चोखामेळा चरित्र अभंग ४७

'श्री भक्तलीलामृत' इस ग्रंथ में पदों की संख्या १०७९४ है।
नवम्बर २०१२ में उत्तर कीवू प्रान्त की राजधानी गोमा में ऍम२३ के लड़ाके
**मार्च २३ अभियान** (फ़्रान्सीसी: फ़्रान्सीसी‎), जिसे **ऍम२३** (M23) और **कांगोई क्रान्तिकारी सेना** (Congolese Revolutionary Army) के नाम से भी जाना जाता है, अफ़्रीका के कांगो लोकतान्त्रिक गणराज्य के पूर्वी भागों में सक्रीय एक विद्रोही सैनिक संगठन है। यह विशेषकर उत्तर कीवू प्रान्त में गतिविधियाँ करता है। वर्तमान में यह कांगो की केन्द्रीय सरकार के विरुद्ध लड़ रहा है और इन मुठभेड़ों की वजह से बहुत से स्थानीय नागरिक अपने घरों से विस्थापित हुए हैं। २० नवम्बर २०१२ को ऍम२३ ने उत्तर कीवू की राजधानी गोमा पर क़ब्ज़ा कर लिया था, जो १० लाख से अधिक की आबादी रखता है, लेकिन कुछ ही दिनों बाद उसका नियंत्रण खो बैठा।

इन्हें भी देखें
---------------

* कांगो लोकतान्त्रिक गणराज्य

सन्दर्भ
-------

1. ↑  World Report 2013: Events of 2012, Human Rights Watch, pp. 116, Seven Stories Press, 2013, ISBN 9781609804831, *... Ntaganda and troops loyal to him joined this new rebellion, which called itself the M23 after the March 23, 2009 peace agreement between the Congolese government and the CNDP ...*
मलेशियाई संविधान में धर्म की स्वतंत्रता को सुनिश्चित किया गया है। सबसे पहले, अनुच्छेद 11 यह प्रदान करता है कि प्रत्येक व्यक्ति को अपने धर्म का प्रचार करने और (और अन्य धर्मों के मुसलमानों के प्रसार को प्रतिबंधित करने वाले कानूनों के अधीन) इसका प्रचार करने का अधिकार है। दूसरा, संविधान यह भी प्रदान करता है कि इस्लाम देश का धर्म है, लेकिन अन्य धर्म शांति और सद्भाव में हो सकते हैं (अनुच्छेद 3)।
मलेशिया में धर्म की स्वतंत्रता की स्थिति एक विवादास्पद मुद्दा है। मलेशिया सहित प्रश्न एक इस्लामिक राज्य या धर्मनिरपेक्ष राज्य अनसुलझे हैं। हाल के समय में, कई विवादास्पद मुद्दे और घटनाएं हुई हैं, जिन्होंने मलेशिया में विभिन्न धार्मिक समूहों के बीच संबंधों का परीक्षण किया है।

मलेशिया में इस्लामी कानून का दायरा
----------------------------------

देश देश में दो समानांतर न्याय प्रणाली रखता है (देखें: मलेशिया के न्यायालय )। एक संसद द्वारा राजपत्रित कानूनों पर आधारित धर्मनिरपेक्ष न्याय प्रणाली है। दूसरे शरीयत (इस्लामी कानून) है। मूल रूप से सीरिया के न्यायालयों का केवल उन व्यक्तियों पर अधिकार क्षेत्र है जो खुद को मुस्लिम घोषित करते हैं। नतीजतन, यह गैर-मुस्लिमों के लिए सीरिया के न्यायालयों में कानूनी रूप से स्थायी नहीं है।
जहाँ सियारियाह अदालत के फैसले एक गैर-मुस्लिम को प्रभावित करते हैं, वह धर्मनिरपेक्ष अदालतों में संभोग की मांग कर सकता है, जो कि सिद्धांत रूप में, दरबारियों को दरकिनार कर देते हैं, क्योंकि सीरिया के न्यायालय संघीय संविधान के अनुच्छेद 121 द्वारा अपने अधिकार क्षेत्र में सीमित हैं। 2006 में एक जज ने फैसला सुनाया कि अनुच्छेद 121 ने संघीय अदालतों को सियारिया अदालत द्वारा शासित मामलों पर शासन करने से सीमित कर दिया जब वह इस्लामी मामलों को छूता था। इसे कुछ लोगों द्वारा लेख की गलत व्याख्या के रूप में देखा गया था और अपील की अदालत में मामला चल रहा है।
शरिया के नियम राज्यों के विभिन्न सुल्तानों द्वारा निर्धारित किए गए हैं। ऐतिहासिक रूप से एक सुल्तान का राज्य पर पूर्ण अधिकार था। आजादी से पहले, टुंकू अब्दुल रहमान ने कुछ सुल्तानों को संघीय सरकार को कुछ राज्यों की शक्तियों को खत्म करने के लिए मनाने में कामयाब रहे। इस समझौते की एक शर्त यह है कि सुल्तान अभी भी अपने-अपने राज्यों में इस्लामी कानून के अंतिम अधिकारी हैं। ब्रिटिश औपनिवेशिक शासन के दौरान भी यही व्यवस्था लंबे समय तक चली थी। सेलांगर में, सेलांगर गैर-इस्लामिक धर्म (मुसलमानों के बीच प्रसार का नियंत्रण) अधिनियम 1988 में सेलांगर के सुल्तान द्वारा "मुस्लिम" शब्द का उपयोग करने से गैर-मुस्लिमों को मना करने पर हस्ताक्षर किए गए थे।

सन्दर्भ
=======

1. ↑  "Archived copy" (PDF). मूल (PDF) से 11 October 2012 को पुरालेखित. अभिगमन तिथि 2012-04-19.सीएस1 रखरखाव: Archived copy as title (link)
2. ↑  "Jais flexes muscles over non-Muslim usage of 'Allah' | Malaysia". The Malay Mail Online. 10 September 2013. मूल से 4 जनवरी 2014 को पुरालेखित. अभिगमन तिथि 6 January 2014.
3. ↑  "In pursuit of Christians, Jais set to test limits of 'Allah' ban | Malaysia". The Malay Mail Online. 26 December 2013. मूल से 4 जनवरी 2014 को पुरालेखित. अभिगमन तिथि 6 January 2014.
**मल्टी कमोडिटी एक्सचेंज ऑफ इंडिया लि.** (एमसीएक्स) भारत का अत्याधुनिक इलेक्ट्रॉनिक कमोडिटी एक्सचेंज है। इसका मुख्यालय मुंबई में है। यह फाइनेंशियल टेक्नोलॉजीज (इंडिया) लि. (एफटीआईएल) द्वारा स्थापित डिम्युच्युलाइज्ड एक्सचेंज है जो पूरे भारत में कमोडिटी वायदा व्यापार के लिए ऑनलाइन ट्रेडिंग, क्लियरिंग एवं निपटान परिचालन की सुविधा प्रदान करने वाली भारत सरकार से स्थायी रूप से मान्यता प्राप्त है।

LME History
नवंबर, 2003 में अपने परिचालन की शुरुआत से आज एमसीएक्स भारतीय जिंस वायदा बाजार का 80 प्रतिशत से अधिक का हिस्सेदार हो गया है और उसके पास पूरे देश में 1,00,000 से अधिक ट्रेडर वर्क-स्टेशनों के माध्यम से व्यापार करने वाले 2000 से अधिक पंजीकृत सदस्य हैं। वर्ष 2009 में ट्रेडिंग किए गए कांट्रेक्ट्स की संख्या के मामले में एक्सचेंज विश्व के सबसे तेज विकसित होने वाले कमोडिटी फ्यूचर्स एक्सचेंजों में छठा सबसे बडा़ एक्सचेंज बन कर उभरा है।

परिचय
-----

एमसीएक्स अपने प्लेटफॉर्म पर विभिन्न सेगमेंट्स में सराफा (बुलियन), लौह एवं अलौह धातुएं और कई कृषि जिंसों में 40 से अधिक कमोडिटीज ऑफर करता है। ट्रेडिंग किए गए वायदा कांट्रेक्ट्स की संख्या के मामले में एक्सचेंज विश्व में चाँदी का सबसे बडा़, सोना, तांबा और नैचुरल गैस में दूसरा सबसे बडा़ और क्रूड तेल वायदा में तीसरा सबसे बड़ा एक्सचेंज है।

एमसीएक्स को तीन आईएसओ मानक प्रमाणपत्रों से प्रमाणित किया गया है जिसमें गुणवत्ता प्रबंधन मानक के लिए आईएसओ 9001:2000, सूचना सुरक्षा प्रबंधन मानक के लिए आईएसओ 27001:2005 और पर्यावरण प्रबंधन मानक के लिए आईएसओ 14001:2004 का समावेश है। सराफा (बुलियन), ऊर्जा, लौह एवं अलौह धातुएं, तेल और तेल के बीजों, अनाजों, दालों, प्लांटेशंस, मसालों, प्लास्टिक और फाइबर सहित एमसीएक्स विभिन्न बाजार क्षेत्रों से 40 से अधिक कमोडिटीज में वायदा व्यापार की सुविधा प्रदान करता है।

जिंस वायदा उद्योग में एक्सचेंज विकास के मामले में सबसे आगे होने में प्रयासरत है और पूरे विश्व में इसने कई अग्रणी अंतर्राष्ट्रीय एक्सचेंजों के साथ गठबंधनों की संरचना की है जिसमें अन्य के अलावा टोक्यो कमोडिटी एक्सचेंज, लंदन मेटल एक्सचेंज, न्यूयॉर्क मर्कन्टाइल एक्सचेंज, बुर्सा मलेशिया डेरिवेटिव्स बरहाड का समावेश है। एमसीएक्स के लिए अपने ज़मीनी स्तर से जुडे रहना अति आवश्यक है। जिंस वायदा बाजार के संपूर्ण विकास के लिए इसके स्थानीय गठबंधनों ने नैतिक मानकों में सुधार और सेवाओं तथा सुविधाओं को प्रदान करने में काफी सहयोग दिया है।

एमसीएक्स के व्यापक रणनीतिक इक्विटी भागीदारों में एनवॉयएसई यूरोनेक्स्ट, स्टेट बैंक ऑफ इंडिया और उसके सहयोगी (एसबीआई), नेशनल बैंक फॉर एग्रीकल्चर एंड रूरल डेवलपमेंट (नाबार्ड), नेशनल स्टॉक एक्सचेंज ऑफ इंडिया लि. (एनएसई), एसबीआई लाईफ इंश्युरेंस कंपनी लि. बैंक ऑफ इंडिया (बीओआई), बैंक ऑफ बडौ़दा (बीओबी), यूनियन बैंक ऑफ इंडिया, कॉर्पोरेशन बैंक, केनरा बैंक, एचडीएफसी बैंक, फिड फंड (मॉरीशस) लि.- फिडिलिटी इंटरनेशनल से संबद्ध, आईसीआईसीआई वेंचर्स, आईएलएंडएफएस, कोटक ग्रुप, सिटी ग्रुप और मेरिल लिंच शामिल हैं।

इन्हें भी देखें
---------------

* कमोडिटी कारोबार
* भारत में वस्तु व्यापार

बाहरी कड़ियाँ
-------------

* **मल्टी कमोडिटी एक्सचेंज ऑफ इंडिया लि.** का जालघर
* MCX goes live - The Hindu Business Line
* Diploma in Commodities Market
ऐसे शेयर जो बहुत कम समय में अपने निवेशको को बड़ा रिटर्न अर्थात 2x - 3x रिटर्न बना कर देते है उन्हें **मल्टीबैगर स्टॉक्स (multibagger stocks**) कहा जाता है । यह शब्द पीटर लिंच द्वारा अपनी 1988 की पुस्तक *वन अप ऑन वॉल स्ट्रीट* में गढ़ा गया था और बेसबॉल से आता है जहां "बैग" या "बेस" जो एक धावक तक पहुंचता है |

**मल्टीबैगर स्टॉक्स (multibagger stocks**) की कंपनिया छोटी होती है तथा हाई ग्रोथ होती है| इनका बिजनेस बड़ी तेज़ी से बढ़ रहा होता है | भविष्य को देखते हुए निवेशक ऐसी कंपनी में बढ़ी खरीदारी करते है जिस कारण शेयर की कीमत अल्प समय में अपने निवेशक को मल्टी फोल्ड रिटर्न प्रदान करता है |

### उदाहरण

* KPI Green Energy Ltd ने पिछले 3 साल में अपने निवेशको को 3 गुना से अधिक रिटर्न बना कर दिया है |

* एनर्जी फोकस इंक: पिछले 2 वर्षों में **1700%** से अधिक का रिटर्न। (16 अक्टूबर 2015 तक)

शेयर बाज़ार में इस प्रकार की बहुत से कंपनिया है लेकिन इन्हें खोज पाना आसान नहीं होता है | इन्हें खोजने के लिए कंपनी का फंडामेंटल तथा टेक्निकल एनालिसिस कर शेयर को उसके सपोर्ट ख़रीदा जाता है |

मल्टीबैगर स्टॉक्स (Multibagger Stocks) की कमपनिया साइज़ में छोटी होती है इस कारण से इनमे वोलिटिलिटी अधिक होती है |
मल्टीबैगर स्टॉक्स में जितना बड़ा रिवार्ड होता है उतना ही बाद रिस्क होता है | 

अतः जब कंपनी अपने अच्छे दौर से तथा शेयर बाज़ार तेज़ी के दौर से गुजर रही होती है तब बहुत तेज़ी से बड़ा रिटर्न बना देती है लेकिन जब बाज़ार में मंदी का दौर आता है तब इस प्रकार की कंपनिया 50 -60 आसानी से गिर जाती है | अतः निवेशक को सलाह दिया जाता है कि वे अपने पोर्टफोलियो का डायवर्सिफिकेशन(diversification) कर निवेश करें |

**इन्हें भी पढ़े**
------------------

* मल्टीबैगर स्टॉक्स (Multibagger Stocks) को कैसे पहचाने ? at Finoहिंदी
* डिविडेंट क्या है ? what is dividend. इसका लाभ कैसे लें at Finoहिंदी
एक **मल्टी-चैनल नेटवर्क** ( **एमसीएन** ) एक ऐसा संगठन है जो चैनल मालिकों को "उत्पाद, प्रोग्रामिंग, फंडिंग, क्रॉस-प्रमोशन, पार्टनर मैनेजमेंट, डिजिटल राइट्स मैनेजमेंट, मुद्रीकरण और बिक्री, और ऑडियंस" जैसे क्षेत्रों में सहायता प्रदान करने के लिए वीडियो प्लेटफॉर्म के साथ काम करता है। विकास,"  चैनल से विज्ञापन राजस्व के प्रतिशत के बदले में।

\_\_LEAD\_SECTION\_\_
---------------------

एक **मल्टी-चैनल नेटवर्क** ( **एमसीएन** ) एक ऐसा संगठन है जो चैनल मालिकों को "उत्पाद, प्रोग्रामिंग, फंडिंग, क्रॉस-प्रमोशन, पार्टनर मैनेजमेंट, डिजिटल राइट्स मैनेजमेंट, मुद्रीकरण और बिक्री, और ऑडियंस" जैसे क्षेत्रों में सहायता प्रदान करने के लिए वीडियो प्लेटफॉर्म के साथ काम करता है। विकास,"  चैनल से विज्ञापन राजस्व के प्रतिशत के बदले में। 

1. 1 2  YouTube. "Multi Channel Networks 101". *YouTube*. अभिगमन तिथि 2013-05-18.YouTube. "Multi Channel Networks 101". *YouTube*. Retrieved May 18, 2013.
2. 1 2  Davidson, Neil (March 8, 2013). "Can a Multi-Channel Network Boost Your YouTube Marketing Success?". Site Pro News. मूल से 29 जुलाई 2017 को पुरालेखित. अभिगमन तिथि 19 May 2013.Davidson, Neil (March 8, 2013). "Can a Multi-Channel Network Boost Your YouTube Marketing Success?" Archived 2017-07-29 at the Wayback Machine. Site Pro News. Retrieved May 19, 2013.
**मारहरा** (Marehra) भारत के उत्तर प्रदेश राज्य के एटा ज़िले में स्थित एक नगर है।

मारहरा नगर के साथ-साथ एक ब्लॉक भी है, जिसमें कुछ गाँव सम्मिलित हैं। जो नगला सिलौनी, जिसे गहराना के नाम से भी जाना जाता है। जिसके बाद सिलौनी और बाग का नगला भी एक गांव है। क्योंकि इस गांव के आस-पास आम व अमरूद के अधिकतर बाग यानि पेड़ हैं, इसलिए इसे बाग का नगला कहा जाता है।

मारहरा के बारे में
------------------

मारहरा या मारहरा शरीफ के रूप में जाना जाता है यह दुनिया भर से मुसलमानों के लिए प्रसिद्ध धार्मिक स्थल है। यहां मुसलमानों के पैगम्बर मोहम्मद साहब के वंशजों की समाधि स्थल हैं और यहां पर उन की बहुत की चीज भी है जो प्रत्येक उर्स पर प्रदर्शित की जाती है,और मुस्लिम मान्यताओं के अनुसार कहा जाता है के यहां सात कूतुब की मजार एक साथ है है जो विश्व में और कहीं नहीं है, यहां से श्रद्धा रखने वाले श्रद्धालु बरकाती केहलाते है, मारहरा भी अपने स्वादिष्ट आम के लिए मशहूर है। मोहल्लाह कम्बोह यहाँ का सबसे बड़ा मोहल्लाह है।

जनसांख्या
---------

सन् २०११ की जनसांख्या के अनुसार मारहरा की कुल जनसांख्या ४७,७७२ है। जिसमें से ५३% पुरुष हैं और ४७% महिलायें हैं। मारहरा की एक औसत साक्षरता दर ६३% है।

इन्हें भी देखें
---------------

* एटा ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
3. ↑  "संग्रहीत प्रति". मूल से 16 जून 2004 को पुरालेखित. अभिगमन तिथि 16 जून 2004.
अमेरिका के स्पोकेन शहर में ग्राहक आकर्षित करने के लिये यह रेस्तरां मुफ़्त कॉफ़ी दे रहा है
**मुफ़्त** या **नि:शुल्क** या **बेदाम** व्यापार में ऐसी सेवा या वस्तु को कहते हैं, जो ग्राहक को बिना किसी पैसे के दी जाए। व्यापारिक संस्थाएँ व दुकानदार ग्राहकों को भविष्य में किसी बड़ी ख़रीद के लिये आकर्षित करने की आशा में चीज़ें मुफ़्त देते हैं। उदाहरण के लिये उस्तरे बनाने वाली जिलॅट कम्पनी अपने उस्तरे मुफ़्त बांटा करती थी, लेकिन इन उस्तरों का आकार ऐसा था कि इनमें केवल जिलॅट के बनाए ब्लेड ही लग सकते थे। इस से ग्राहकों में यह उस्तरें तेज़ी से फैल गए और फिर जिलॅट के ब्लेडों की माँग बहुत बढ़ गई। व्यापार के अलावा कभी-कभी वस्तुएँ व सेवाएँ दान-स्वरूप या सामाजिक सहायता के तौर पर भी मुफ़्त दी जाती हैं।

सन्दर्भ
-------

1. ↑  Boston Firsts: 40 Feats of Innovation and Invention that Happened First in Boston and Helped Make America Great, Lynda Morgenroth, pp. 24, Beacon Press, 2007, ISBN 9780807071328, *... They were clever, cunning, and ruthless in their giveaways of razors - in gas stations, in supermarkets, and even in the pockets of overalls. The free razors required blades the consumer had to buy ...*
**मुफ्ती तारिक़ मसूद** , उर्दू : مفتی طارق مسعود ; अंग्रेजी : Mufti Tariq Masood ; जन्म 4 मार्च 1975 एक पाकिस्तानी देवबंदी लेखक और इस्लामिक विव्दान और मौलाना हैं , जो कराची, पाकिस्तान में जामिया तूर रशीद मदरसा में पढ़ाते हैं । उन्होंने एक से ज्यादा शादियों की ज़रूरत क्यों सहित कई किताबें लिखी हैं ।

व्यक्तिगत जीवन
==============

तारिक मसूद का जन्म 4 मार्च 1975 को सरगोधा में एक जातीय मुहाजिर धार्मिक मुस्लिम परिवार में हुआ था । उन्होंने तीन बार शादी की: पहली 2005 में,दूसरी 2008 में और तीसरी बार 2018 में।

आजीविका
=======

तारिक मसूद हनफिज्म के देवबंदी आंदोलन का अनुसरण करते है । वह कराची में जामिया तूर रशीद में लेक्चरर हैं । तारिक मसूद ने एक से ज्यादा शादियों की ज़रूरत क्यों ( क्यों बहुविवाह की आवश्यकता है ) और परिवार नियोजन सहित कई किताबें लिखी हैं ।

दृश्य
=====

**चीन के सामने खड़ा है**
जुलाई 2019 में तारिक मसूद को पता चला कि पाकिस्तान में कुछ चीनी कंपनियों ने मुस्लिम कर्मचारियों को काम के घंटों के दौरान दैनिक अनिवार्य प्रार्थना करने की अनुमति नहीं दी। मसूद ने कर्मचारियों से आग्रह किया कि वे अपने चीनी नियोक्ताओं को बताएं कि "उन्हें स्थानीय कानूनों का पालन करना होगा और यह देश उनका नहीं है।" तारिक मसूद ने कहा, "लोगों को डर है कि वे अपनी नौकरी खो देंगे।" तारिक मसूद का यह कहते हुए एक पुराना वीडियो 26 जून 2020 को सोशल मीडिया पर सामने आया।

COVID 19
========

पाकिस्तान में COVID-19 महामारी के दौरान सिंध सरकार ने 22 मार्च 2020 को तालाबंदी की घोषणा की। मुहम्मद तकी उस्मानी (जामिया दारुल उलूम, कराची) ने 25 मार्च 2020 को घोषणा की कि लोगों को अभी भी प्रार्थना के लिए इकट्ठा होना चाहिए सिवाय उनके पचास से अधिक, छोटे बच्चे और COVID-19 लक्षणों वाले लोग। 
सामूहिक नमाज पर प्रतिबंध का समर्थन कर मसूद ने उस्मानी से असहमति जताई। मसूद ने कहा: "हम अभी भी इस वायरस की तीव्रता को नहीं समझते हैं। आप इस दौरान घर पर प्रार्थना कर सकते हैं और अल्लाह से क्षमा और स्वास्थ्य के लिए इबादत कर सकते हैं। "7 अप्रैल 2020 को, मसूद ने COVID-19 पर लोगों को धार्मिक सलाह देने के लिए BOL मनोरंजन कार्यक्रम में भाग लिया था ।

बाहरी संबंध
===========

आधिकारिक वेबसाइट

यूट्यूब पर तारिक मसूद का चैनल

संदर्भ
======

1. प्रोफ़ाइल Hamariweb.com पर

2."मुफ्ती तारिक मसूद के भाषणों के बारे में" यूट्यूब

3."विशेष साक्षात्कार मुफ्ती तारिक मसूद - पूर्ण और पूर्ण - انترویو مفتی طارق مسعود - YouTube" । 16 मई 2022 को पुनःप्राप्त - YouTube के माध्यम से।

4. "किताबें" , muftitariqmasood.com , 24 जून 2020 को पुनः प्राप्त

5. हमजा, मुहम्मद (23 मार्च 2019)। "पैगाम-ए-पाकिस्तान इसरा विश्वविद्यालय, हैदराबाद में" । साप्ताहिक प्रौद्योगिकी टाइम्स । मूल से 27 जून 2020 को पुरालेखित । 24 जून 2020 को पुनःप्राप्त

6. यह लेख मुफ्ती तारिक मसूद अर्सलान सुल्तान द्वारा इस हिंदी विकिपीडिया पर पब्लिश किया गया है
माइग्रेन और योग
आधुनिक जीवन की व्यस्तता के साथ ही माइग्रेन के रोगियों की संख्या इसलिए बढ़ रही है कि पुराने रोगी ठीक नहीं होते और नई पीढ़ी के रोगी बढ़ते ही जाते हैं।

इस रोग का निवारण किसी भी पद्धति में स्थायी रूप से संभव नहीं है। अतः योग के प्रयोगों से लगभग दो सौ रोगियों के सफल उपचार के बाद यह लेखनबद्ध अनुभव अनेक रोगियों को मार्गदर्शन प्रदान कर सकता है।

प्रचलित तीव्र प्रभावशाली दवाइयों जैसे पेरासिटामॉल, फिनोबार्बीटोन, बल्कीजीन आदि का उपयोग रोग दबाने में होता है। इनके कुप्रभाव से रोगी को अन्य अनेक समस्याएं पैदा हो जाती हैं। जैसे हाथों में कंपन, दृष्टि में कमजोरी, आत्मबल में ह्रास, नींद में कमी आदि।

माइग्रेन सामान्यतः 14-15 साल की उम्र से प्रारंभ होता है। यह महिलाओं में अधिक पाया जाता है। 35 से 40 वर्ष की आयु के बाद यह रोग प्रायः नहीं होता, परंतु किशोरावस्था में होने पर यह 45-50 की आयु तक चलता रहता है।

किसी भी चिकित्सा पद्धति में इसका स्थायी उपचार उपलब्ध नहीं है। कई चिकित्सकों द्वारा तो माइग्रेन के साथ जीवन जीने का प्रशिक्षण दिया जाता है। 2-3 महीने, 1 या 2 हफ्ते के या 2-3 दिन के अंतराल से आधे सिर का दर्द मरीज को प्रभावित करता है।

प्रमुख लक्षणों में तीव्र सिर दर्द के साथ आंख में दर्द होना, एक तरफा सिर दर्द, गर्दन में दर्द, चक्कर और उल्टी करने की इच्छा रोगी प्रकट करता है। रोगी बंद कमरे में, अंधेरे में, एकांत में पड़ा रहना पसंद करता है। भोजन की इच्छा भी समाप्त हो जाती है। टीवी देखना, संगीत सुनना, शोर आदि से उसे अरुचि होती है। धूप की तरफ देखने या धूप सिर में पड़ने से भी माइग्रेन दर्द शुरू हो जाता है।

रोगियों के अनुभव के अनुसार प्रवास से माइग्रेन होता है, उपवास करने से, रात्रि जागरण से, समय पर भोजन न करने से, अधिक बोलने से, भीड़ और शोर वाली जगह पर थोड़ी देर बैठने से, किसी बात को लेकर तनाव होने आदि से माइग्रेन होता है।

इस बात का जब शोध किया गया, तब जिन व्यक्तियों को यह रोग है, उनके मस्तिष्क के एक भाग में रक्त का प्रवाह कम होने के आसार एम.आर.आई. एवं ई.ई.जी. द्वारा पाए गए। इसके साथ नेत्रदर्शी (ऑफ्थलमोस्कोप) से भी पता चलता है कि रक्त का प्रवाह एक आंख की तरफ कम हो गया और दूसरी आंख की ओर सामान्य है।
इसका पूरा नाम Metropolitan Area Network हैं यह एक ऐसा उच्च गति वाला नेटवर्क है जो आवाज, डाटा और इमेज को 200 मेगाबाइट प्रति सेकंड या इससे अधिक गति से डाटा को 75 कि.मी. की दूरी तक ले जा सकता है। यह लेन (LAN) से बड़ा तथा वेन (WAN) से छोटा नेटवर्क होता है। इस नेटवर्क के द्वारा एक शहर को दूसरे शहर से जोड़ा जाता है।

इसके अंतर्गत दो या दो से अधिक लोकल एरिया नेटवर्क एक साथ जुड़े होते हैं। यह एक शहर के सीमाओ के भीतर का स्थित कंप्यूटर नेटवर्क होता हैं। राउटर, स्विच और हब्स मिलकर एक मेट्रोपोलिटन एरिया नेटवर्क का निर्माण करता हैं। मेट्रोपोलिटन एरिया नेटवर्क वृहद स्तरीय नेटवर्क है जो कई कॉरपोरेट लोकल एरिया नेटवर्क को एक साथ जोड़ते हैं। मेट्रोपोलिटन एरिया नेटवर्क किसी एक संगठन के द्वारा खरीदा नहीं होता है बल्कि इनके संचार संयंत्र तथा उपकरण किसी एक समूह या एक नेटवर्क प्रदाता द्वारा मेंटेन किया जाता है जो अपने कॉरपोरेट ग्राहकों को इसकी सीमाएं बेचते हैं। मेट्रोपोलिटन एरिया नेटवर्क प्रायः उच्च गति नेटवर्क के रूप में कार्य करता है तथा क्षेत्रीय संसाधनों के साझीदारी सहायता करते हैं।

विशेषताये:-

1. इसका रखरखाव कठिन होता है।
2. इसकी गति उच्च होती है।
3. यह 75 कि.मी. की दूरी तक फैला रहता है।

मेट्रोपोलिटन एरिया नेटवर्क  के क्या लाभ हैं?
--------------------------------------------

कुछ इंस्टॉलेशन कई उपयोगकर्ताओं को समान हाई-स्पीड इंटरनेट कनेक्शन साझा करने की अनुमति देते हैं, जिससे सेवा की लागत साझा होती है और सामूहिक भागीदारी और पैमाने की अर्थव्यवस्थाओं के माध्यम से सेवा की बेहतर गुणवत्ता प्राप्त होती है। MAN का मुख्य नुकसान, तकनीक की लागत है।
**महिपालपुर** (Mahipalpur) भारत के दिल्ली राज्य के दक्षिण दिल्ली ज़िले में स्थित एक उपनगरीय ग्राम है।

विवरण
-----

महिपालपुर दक्षिण दिल्ली के दिल्ली रिज में है। इसके एक तरफ हवाई अड्डा हें, तो दूसरी तरफ वसंत कुंज की कालोनी है। महिपालपुर गाँव की पुरानी आबादी ऊँचे-नीचे स्थान पर है। नई आबादी महिपालपुर एक्सटेंसन के एल और के ब्लॉक में बसी हुई है। गाँव का पहाड़ी क्षेत्र भारतीय सेना के पास है। इसके कुछ भाग को "अरावली पार्क" का नाम दिया गया है, जिसमें नीलगाय, खरगोश, गीदड़, मोर, सांप, सूअर, नेवला व तरह-तरह के अन्य जगंली पशु-पक्षी हैं। पार्क में लोग सुबहे मोर्निंग वाक के लिए जाते हैं। महिपालपुर से एक सड़क वसंत कुंज महरौली की तरफ जाती है और दूसरी धौला कुआँ से गुरुग्राम की तरफ जाती है। गुरुग्राम की सड़क पर शिव मूर्ति है और महरौली की सड़क पर सुल्तान गोरी का मकबरा है।

इन्हें भी देखें
---------------

* दक्षिण दिल्ली ज़िला

सन्दर्भ
-------

1. ↑  "Lonely Planet Rajasthan, Delhi & Agra," Lonely Planet, 2019, ISBN 9781788687416
2. ↑  "Delhi a Role Model of Urban India Part 2," Dr. K P Agrawal, Educreation Publishing, 2019
अफ्रीका के वे भाग जहाँ स्त्रियों का खतना अब भी किया जाता है।
**महिला जननांग कर्तन** के प्रकार
विश्व स्वास्थ्य संगठन द्वारा परिभाषित **महिला जननांग कर्तन** की परिभाषा निम्न प्रकार है: "वो सभी प्रक्रियाएँ जिनमें महिला जननांग (गुप्तांग) के बाहरी भाग को आंशिक अथवा पूर्ण रूप से हटा दिया जाता है अथवा किसी गैर चिकित्सकीय कारण से महिला यौन अंगों को होने वाली क्षति को कहा जाता है।"

मध्य अफ्रीकी देश और फ्रांस के भूतपूर्व उपनिवेश उबांगी-शारी में प्रम्परागत जननांग-कर्तन
जननांग कर्तन की यह प्रथा अफ्रीका, एशिया, मध्य पूर्व आदि में पायी जाती है। २०१६ में यूनिसेफ ने अनुमान लगाया था कि वर्तमान में जीवित लगभग २० करोड़ महिलाओं के जननांग कर्तित हैं। ये महिलाएँ ३० देशों की हैं जिनमें से २७ अफ्रीका के हैं और शेष इंडोनेशिया, इराकी कुर्दिस्तान, और यमन की हैं।

जननांग कर्तन का कार्य प्रायः एक परम्परागत कर्तक द्वारा ब्लेड से किया जाता है। यह कार्य जन्म के कुछ दिनों के पश्चात से लेकर यौवनारम्भ (पबर्टी आने) तक और उसके बाद भी किया जाता है। जो आंकड़े उपलब्ध हैं उनमें से आधे से अधिक का कर्तन ५ वर्ष की आयु ए पहले ही कर दिया जाता है। कर्तन की विधि एक देश से दूसरे देश में और एक समाज से दूसरे समाज में अलग-अलग हैं। कहीं पर क्लिटोरल हुड और क्लिटोरल ग्लान्स को काटकर निकाल दिया जाता है; कहीं आन्तरिक लेबिया को काटकर निकाल दिया जाता है; कहीं आन्तरिक और बाह्य लिबिया को निकाल दिया जाता है और भग को ही बन्द कर दिया जाता है। यदि योनि को बन्द किया जाता है तो मूत्र त्याग करने तथा मासिक धर्म के समय निकलने वाले द्रव के लिए एक छोटा सा छिद्र छोड़ दिया जाता है। सम्भोग करने के लिए योनि को खोला जाता है और बच्चे के जन्म देने के समय और अधिक खोल दिया जाता है।

सन्दर्भ
-------

1. ↑  "Classification of female genital mutilation" (अंग्रेज़ी में). विश्व स्वास्थ्य संगठन. 2013. मूल से 25 अक्तूबर 2013 को पुरालेखित. अभिगमन तिथि 27 अक्तूबर 2013. all procedures that involve partial or total removal of the external female genitalia or other injury to the female genital organs for non-medical reasons.

इन्हें भी देखें
---------------

* खतना
**मॉनमाउथ टाउन एफ़॰सी॰** (अंग्रेज़ी: Monmouth Town F.C.) (पूर्ण नाम: **मॉनमाउथ टाउन फुटबॉल क्लब**, अंग्रेज़ी: Monmouth Town Football Club) एतेहासिक शहर मॉनमाउथ में आधारित एक वेल्श फुटबॉल क्लब है। टीम वर्तमान समय में वेल्श फुटबॉल लीग डिवीजन दो में खेलती है। क्लब ग्वँट काउंटी एफ़॰ए॰ की सदस्य है। क्लब ने 8 अगस्त 2011 को इंटरनेट उद्यम fivepoundfootballclub.com से अनुबंध करा था जिसके तहत क्लब का स्वामित्व पाँच वर्षों की अवधि में fivepoundfootballclub.com के पास आ जाएगा। सितंबर 2011 को क्लब ने स्वयं को कम्युनिटी इंटरेस्ट कंपनी सुस्थित कर लिया, जो कि वेल्स में अपनी तरह की पहली घटना थी। क्लब का नारा "किंगफिशर ऑल द वे!" है।

इतिहास
------

क्लब की आधिकारिक निर्माण तिथि स्पष्ट नहीं है, परन्तु इस बात के प्रमाण हैं कि एक 'संघ क्लब' वर्ष 1906 के समय सक्रिय था। साप्ताहिक समाचारपत्र *मॉनमाउथशायर बीकन* के अनुसार मॉनमाउथ में काफी समय से फुटबॉल खेला जाता रहा है और शायद 1873 से। मॉनमाउथ और क्लियरवॅल एफ़॰सी॰ 1925/26 की डिस्ट्रिक्ट लीग के संयुक्त विजेता थे।

क्लब ने 1940 की ब्रिटेन की लड़ाई की पूर्व संध्या में मॉनमाउथशायर सीनियर कप में मॉनमाउथ स्पोर्ट्सग्राउंड (जिसका वर्तमान नाम है चिप्नहम स्पोर्ट्स ग्राउंड) में आयोजित हुए मैच में लवल्स् एथलेटिक को 3–2 से हराकर सदर्न लीग वेस्ट का ख़िताब जीता। लगभग 20 वर्ष पश्चात 1958 में किंगफिशरस् ने पोंट्लनफ्रेथ में सॅफन फॉरेस्ट को 3–0 से हराकर मॉनमाउथशायर एमेच्योर कप जीता। अगले सत्र में भी मॉनमाउथशायर एमेच्योर कप पे क्लब का कब्जा रहा और इसके साथ-साथ क्लब ने अपना दूसरा मॉनमाउथशायर सीनियर कप भी जीता।

क्लब सिर्फ एकबार, 1965 में, ही फुटबॉल एसोसिएशन चैलेंज कप (सामान्यतः एफए कप के रूप में ज्ञात) में जगह बना पाया था, जिसमें उसे प्रारंभिक दौर में ही हार का सामना करना पड़ा। क्लब ने 1984, 1986 और 1996 में ग्वँट एमेच्योर कप जीता।

सन्दर्भ
-------

1. ↑  "Monmouth Town F.C.'s official site directions to Chippenham Sports Ground". monmouthtownfc.com. मॉनमाउथ टाउन एफ़॰सी॰. मूल से 20 फ़रवरी 2012 को पुरालेखित. अभिगमन तिथि 6 अप्रैल 2012.
2. ↑  "Google Maps link to the grounds". गूगल. अभिगमन तिथि 6 अप्रैल 2012.
3. ↑  मॉनमाउथशायर बीकन, 124 Sdecember 1906
4. 1 2  "Monmouth Town F.C.'s official history". monmouthtownfc.com. मॉनमाउथ टाउन एफ़॰सी॰. मूल से 15 अप्रैल 2012 को पुरालेखित. अभिगमन तिथि 14 अप्रैल 2012.
**मांडवी नदी** (Mandovi River), जिसे **महादायी नदी** (Mahadayi River) भी कहा जाता था, भारत के गोवा, महाराष्ट्र और कर्नाटक राज्यों में बहने वाली एक नदी है। यह कर्नाटक में पश्चिमी घाट की ढलानों में उत्पन्न होती है और लगभग 81 किमी तक बहकर गोवा में ज़ुवारी नदी से संगम करती और और फिर यह संयुक्त नदी अरब सागर में विलय हो जाती है। इसके सागर में विलय स्थल से मुरगांव (मोरमुरगांव) की प्राकृतिक बंदरगाह बनती है।

विवरण
-----

मांडवी नदी, जिसे मांडोवी, महादायी या महादेई तथा कुछ स्थानों पर गोमती नदी के नाम से भी जाना जाता है, भारत के राज्य कर्नाटक और गोवा से होकर बहने वाली एक नदी है। इस नदी को गोवा राज्य की जीवन रेखा के रूप में वर्णित किया जाता है साथ ही यह जुवारी नदी के साथ गोवा की दो प्रमुख नदियों में से एक है। मांडवी नदी की कुल लंबाई 77 किलोमीटर है जिसमें से 29 किलोमीटर का हिस्सा कर्नाटक और 52 किलोमीटर गोवा से होकर बहता है। इस नदी का उद्गम पश्चिमी घाट के तीस सोतों के एक समूह से होता है जो कर्नाटक के बेलगाम जिले, के भीमगढ़ में स्थित हैं। नदी का जलग्रहण क्षेत्र, कर्नाटक में 2032 वर्ग किमी और गोवा में 1580 वर्ग किमी का है। दूधसागर और वज्रपोहा जलप्रपात, दोनों मांडवी के ही भाग हैं।

इन्हें भी देखें
---------------

* ज़ुवारी नदी

सन्दर्भ
-------

1. ↑  "The Rough Guide to Goa," Rough Guides UK, 2010, ISBN 9781405386616
2. ↑  "Goa and Mumbai," Amelia Thomas, Lonely Planet, 2012, ISBN 9781741797787
3. ↑  "Mahadayi River". India9.com. अभिगमन तिथि 16 December 2014.
4. ↑  "Turmoil over Mhadei River". Daijiworld. मूल से 1 नवंबर 2019 को पुरालेखित. अभिगमन तिथि 27 July 2013.
**मिशन इंद्रधनुष अभियान** को भारत सरकार के केंद्रीय स्वास्थ्य मंत्रालय ने सभी बच्चों को टीकाकरण के अंतर्गत लाने के लिये "'मिशन इंद्रधनुष'" को सुशासन दिवस के अवसर पर 25 दिसंबर 2014 प्रारंभ किया गया था ' इंद्रधनुष के सात रंगों को  प्रदर्शित करने वाला **मिशन इंद्रधनुष** का उद्देश्य उन बच्चों का २०२० तक टीकाकरण करना है जिन्हें टीके नहीं लगे हैं या डिफ्थेरिया ,बलगम, टिटनस ,पोलियो ,तपेदिक ,खसरा तथा हेपिटाइटिस-बी को रोकने जैसे सात टीके आंशिक रूप  से लगे हैं। यह कार्यक्रम हर साल ५ प्रतिशत या उससे अधिक बच्चों के पूर्ण }[टीकाकरण]] में तेजी से वृद्धि के लिए विशेष अभियानों के जरिए चलाया जाएगा।
पहले चरण में देश में २०१ जिलों की पहचान की है, जिसमें ५० प्रतिशत बच्चों को टीके नहीं लगे हैं या उन्हें आंशिक रूप से टीके लगाए गए हैं' इन जिलों को नियमित रूप से टीकाकरण की स्थिति सुधारने के लिए लक्ष्य बनाया जाएगा। मंत्रालय का कहना है कि २०१ जिलों में से ८२ ज़िले केवल चार राज्य उत्तर प्रदेश ,बिहार ,मध्यप्रदेश तथा राजस्थान से हैं और चार राज्यों के ४२ ज़िलों  में २५ प्रतिशत बच्चों को टीके नहीं लगाए गए हैं या उन्हें आंशिक रूप से टीके लगाए गए हैं। भारत में टीकों से वंचित या आंशिक टीकाकरण वाले करीब २५ प्रतिशत बच्चे इन चार राज्यों के ८२ ज़िलों में हैं। **मिशन इंद्रधनुष** के तहत पहले चरण में २०१ जिलों को सर्वोच्च प्राथमिकता देने का लक्ष्य तय किया है तथा २०१५ में दूसरे चरण में २९७ ज़िलों को लक्ष्य बनाया गया है ' **मिशन** के पहले चरण का कार्यान्वयन २०१ उच्च प्राथमिकता वाले जिलों में ७ अप्रैल २०१५ पर विश्व स्वास्थ्य दिवस से प्रारंभ हुआ '

सन्दर्भ
-------

1. ↑  "संग्रहीत प्रति". मूल से 23 मार्च 2017 को पुरालेखित. अभिगमन तिथि 7 सितंबर 2015.
2. ↑  "संग्रहीत प्रति". मूल से 11 मार्च 2017 को पुरालेखित. अभिगमन तिथि 7 सितंबर 2015.
3. ↑  "संग्रहीत प्रति". मूल से 21 दिसंबर 2018 को पुरालेखित. अभिगमन तिथि 7 सितंबर 2015.
अन्य प्रयोगों के लिए, मिशन इम्पॉसिबल (बहुविकल्पी) देखें।

***मिशन: इम्पॉसिबल*** (अंग्रेज़ी: Mission: Impossible) एक अमेरिकी टेलीविजन शृंखला है जिसकी रचना व शुरूआती निर्माण ब्रुस गेलेर द्वारा किया गया है। इसमें ख़ुफ़िया अमेरिकी सरकार के एजंटों की एक टीम, जिसे इम्पॉसिबल मिशन फ़ोर्स (आईएमएफ़) कहते है, के कई मिशन व कारनामे दिखाए जाते हैं। पहले सत्र में टीम का निर्देशन डैन ब्रिग्स (स्टीवेन हिल) करता है और आगे से बाकि सत्रों में यह ज़िम्मेदारी जिम फिलिप्स (पिटर ग्रेव्स) निभाता है। इस शृंखला की विशेषता है ब्रिग्स या फिलिप्स को एक रिकॉडिंग द्वारा मिले निर्देश जो स्वयं नष्ट हो जाती है और जिसके बाद आने वाली धुन जिसे लालो शिफ्रिन ने रचा है।

यह शृंखला का प्रसारण सीबीएस पर सितंबर १९६६ से मार्च १९७३ के बिच हुआ था। इसके बाद यह दो सत्रों के लिए एबीसी पर १९८८ से १९९० के बिच प्रसारित हुई जिसमें केवल ग्रेव्स ही एक मात्र ऐसे अभिनेता थे जो बने रहे। यह आगे चलकर लोकप्रिय फ़िल्म शृंखला की प्रेरणा स्रोत बनी जिसकी टॉम क्रूज़ ने १९९६ में अभिनय से शुरुआत की।

बाहरी कड़ियाँ
-------------

*मिशन: इम्पॉसिबल*  इंटरनेट मूवी डेटाबेस पर
मॉनमाउथ बैपटिस्ट चर्च
**मॉनमाउथ बैपटिस्ट चर्च** मोंक स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। चर्च की वर्तमान इमारत का निर्माण 1907 में हुआ था, परन्तु बैपटिस्ट जनसमूह 1818 में ही गठित हों चुका था। गिरजाघर के निवर्तमान पादरी जोनाथन ग्रीव्स हैं।

इतिहास
------

1818 में बैपटिस्ट चर्च से जुड़े कई मंत्रियों के शहर के दौरो के बाद जनसमूह का गठन हुआ। चर्च मूलतः अपनी बैठकों को एक छोटी इमारत में आयोजित करता था जो मोंनो स्ट्रीट से सिर्फ थोड़ा हट के थी। पहले पादरी की नियुक्ति 1831 में हुई थी और मूल बैठक की जगह को 1836 में बढ़ा के एक चैपल बना दिया गया। परित्यक्त होने के बाद, इस मूल इमारत को हाल के वर्षों में ध्वस्त कर दिया था और एक सुपरमार्केट के लिए कार पार्क करने का स्थल बना दिया गया।

मोंक स्ट्रीट में एक नए गिरजाघर की आधारशिला 1906 में रखी गई और इमारत का निर्माण 1907 में पूरा हो गया। इमारत के वास्तुकार थे न्यूपोर्ट के रहने वाले बेंजामिन लॉरेंस।

सन्दर्भ
-------

1. ↑  कीथ किस्सॅक, *Nonconformity in Monmouth* Archived 2015-02-12 at the Wayback Machine, Capel: The Chapels Heritage Society Newsletter, no.29, 1997
2. 1 2  Keith Kissack, *Monmouth and its Buildings*, लॉगस्टन प्रेस, 2003, ISBN 1-904396-01-1, पृष्ठ 82
3. ↑  "Monmouth Baptist Church: Our History". monmouthbaptistchurch.co.uk. मॉनमाउथ बैपटिस्ट चर्च. मूल से 24 दिसंबर 2013 को पुरालेखित. अभिगमन तिथि 20 अप्रैल 2012.
महाप्राण अक्षरों के लिए, महाप्राण और अल्पप्राण व्यंजन देखें।
अफ़्रीकी झाड़ हाथी, दुनिया का सबसे बड़ा ज़मीन पर रहने वाला प्राणी
**महाप्राणी**, जिसे अंग्रेज़ी व कई अन्य भाषाओं में **मेगाफ़ाउना** (megafauna) कहते हैं, वह जानवर होते हैं जो शारीरिक आकार में बड़े या भीमकाय हों। प्राणीविज्ञान में आमतौर पर ४५ किलोग्राम से अधिक वज़न रखने वाले जानवरों को महाप्राणी कहा जाता है और इस आधार पर मानव भी एक महाप्राणी कहा जा सकता है। इसके विपरीत आम प्रयोग में महाप्राणी केवल उन जंगली जानवरों के लिए प्रयोग होता है जो मानव-आकार के बराबर या उससे बड़े हों। इनमें हाथी, गैंडा, जिराफ़, दरियाई घोड़ा, सिंह और ऐसे अन्य जानवर आते हैं। कभी-कभी यह शब्द विशेष रूप से उन प्राणियों के लिए भी इस्तेमाल होता है जो पिछले हिमयुग में विलुप्त हो गए मैमथ जैसे महाकाय जानवरों से सम्बंधित हों।

पर्यावरणीय स्थिति
-----------------

महाप्राणी पशु-पक्षी आमतौर पर लम्बी आयु रखते हैं, अपनी आबादी धीरे बढ़ाते हैं, कम गति से मरते हैं और उनके शिकार करने वाले जानवर कम होते हैं या होते ही नहीं हैं। अपनी धीमी बढ़ने वाली संख्या के कारण जब से मानव पृथ्वी पर अग्रसर हुआ है यह महाप्राणी उसके द्वारा शिकार के कारण विलुप्ति के ख़तरे में रहे हैं। उदाहरण के लिए मानवी दबाव के कारण औरोक्स (एक बड़ी जंगली गाय), भारतीय चीता और मोआ (न्यू ज़ीलैंड का एक १२ फ़ुट ऊँचा पक्षी) विलुप्त हो गए।

इन्हें भी देखें
---------------

* विलुप्ति​

सन्दर्भ
-------

1. ↑  Johnson, C. N. (2002-09-23). "Determinants of Loss of Mammal Species during the Late Quaternary 'Megafauna' Extinctions: Life History and Ecology, but Not Body Size". Proceedings of the Royal Society of London B (The Royal Society) 269 (1506): 2221–2227 (see p. 2225). doi:10.1098/rspb.2002.2130. JSTOR 3558643 Archived 2016-03-21 at the Wayback Machine
2. ↑  Martin, P. S.; Steadman, D. W. (1999-06-30). "Prehistoric extinctions on islands and continents". In MacPhee, R. D. E. Extinctions in near time: causes, contexts and consequences. Advances in Vertebrate Paleontology. 2. New York: Kluwer/Plenum. pp. 17–56. ISBN 978-0-306-46092-0. OCLC 41368299. Retrieved 2011-08-23
3. ↑  Catastrophes and Lesser Calamities:The causes of mass extinctions, Tony Hallam, pp. 188, Oxford University Press, 2005, ISBN 978-0-19-280668-0, *... Radiocarbon dates indicate that the moas became extinct within about 500 years of the first arrival of humans. There can thus be no reasonable doubt that the moa mass extinction was the result of human activity ...*
मांस के विभिन्न प्रकार
मांस का कीमा
**मांस**, **माँस** या **गोश्त** उन जीव ऊतकों और मुख्यतः मांसपेशियों को कहते हैं, जिनका सेवन भोजन के रूप में किया जाता है। मांस शब्द, को आम बोलचाल और व्यावसायिक वर्गीकरण के आधार पर भूमि पर रहने वाले पशुओं के गोश्त के संदर्भ मे प्रयोग किया जाता है (मुख्यत: कशेरुकी: स्तनधारी, पक्षी और सरीसृप), जलीय मतस्य जीवों का मांस मछली की श्रेणी में जबकि अन्य समुद्री जीव जैसे कि क्रसटेशियन, मोलस्क आदि समुद्री भोजन की श्रेणी में आते हैं। वैसे यह वर्गीकरण पूर्णत: लागू नहीं होता और कई समुद्री स्तनधारी जीवों को कभी मांस तो कभी मछली माना जाता है। पोषाहार की दृष्टि से मानव के भोजन में मांस, प्रोटीन, वसा और खनिजों का एक आम और अच्छा स्रोत है। सभी पशुओं और पौधों से प्राप्त भोजनों में, मांस को सबसे उत्तम के साथ सबसे अधिक विवादास्पद खाद्य पदार्थ भी माना जाता है। जहां पोषण की दृष्टि से मांस एक पोषाहार हैं वहीं विभिन्न धर्म इसके सेवन से अपने अनुयायियों को दूर रहने की सलाह देते हैं। जो पशु पूर्ण रूप से अपने भोजन के लिए मांस पर निर्भर होते हैं उन्हें मांसाहारी कहा जाता है, इसके विपरीत, वनस्पति खाने वाले पशुओं को शाकाहारीमांस जानवरों का मांस है जिसे भोजन के रूप में खाया जाता है।[1] प्रागैतिहासिक काल से ही मनुष्य मांस के लिए जानवरों का शिकार और हत्या करता रहा है। सभ्यता के आगमन ने मुर्गियों, भेड़ों, खरगोशों, सूअरों और मवेशियों जैसे जानवरों के प्राणी पालन की अनुमति दी। यह अंततः बूचड़खानों की सहायता से औद्योगिक पैमाने पर मांस उत्पादन में उनके उपयोग का कारण बना।

मांस मुख्य रूप से पानी, प्रोटीन और वसा से बना होता है। यह खाने योग्य कच्चा है, लेकिन आम तौर पर इसे विभिन्न तरीकों से पकाकर और मसालेदार बनाके या संसाधित करने के बाद खाया जाता है। असंसाधित मांस बैक्टीरिया और कवक द्वारा संक्रमण और अपघटन के परिणामस्वरूप घंटों या दिनों के भीतर खराब या सड़ जाएगा। भले ही इसका बड़े पैमाने पर उत्पादन और खपत मानव स्वास्थ्य और पर्यावरण के लिए जोखिम पैदा करने के लिए निर्धारित किया गया है। कई धर्मों के नियम हैं जिनमें मांस खाया जा सकता है या नहीं खाया जा सकता है। मांस खाने की नैतिकता, मांस उत्पादन के पर्यावरणीय प्रभावों या उपभोग के स्वास्थ्य प्रभावों के बारे में चिंताओं के कारण शाकाहारी और शुद्ध शाकाहारी मांस नहीं खा सकते हैं।

बाइबल में मांस निषेध
--------------------

पूर्ण परमात्मा ने माँस खाने का आदेश कभी नहीं दिया। पवित्र बाईबल के उत्पत्ति विषय में सर्व प्राणियों के खाने के विषय में पूर्ण परमात्मा का आदेश है कि मनुष्यों के लिए फलदार वृक्ष तथा बीजदार पौधे दिए हैं जो तुम्हारे खाने के लिए हैं तथा अन्य प्राणियों को जिनमें जीवन के प्राण हैं उनके लिए छोटे-छोटे पेड़ और घास, झाड़ियां तथा बिना फल वाले पेड़ आदि खाने को दिए हैं। (उत्पत्ति ग्रन्थ 1:29,1:28)

### उत्पादन

मांस किसी जानवर को मारकर और उसका मांस काटकर उत्पादित किया जाता है। इन प्रक्रियाओं को क्रमशः पशुबध और कसाईखाना कहा जाता है। कृत्रिम परिवेशीय मांस उत्पादन में अनुसंधान चल रहा है; यानी जानवरों के शरीर के बाहर। जो पौधे छोटे जीवों और कीड़े का सेवन करते हैं मांसभक्षी पादप कहलाते है।

सन्दर्भ
-------

1. ↑  NEWS, SA (2019-12-20). "मांस खाना महापाप है-जानिए मांस खाने के क्या हैं नुकसान?". *SA News Channel* (अंग्रेज़ी में). अभिगमन तिथि 2022-05-30.
2. ↑  "मांस ऑनलाइन". *लवलोकल.इन*. अभिगमन तिथि १ जून २०२१.
**यकीन** 1969 में बनी हिन्दी भाषा की फिल्म है। इसका निर्देशन बृज ने किया और निर्माण देवेन वर्मा ने किया। इसमें प्रमुख भूमिकाओं में धर्मेन्द्र और शर्मिला टैगोर हैं। संगीत शंकर-जयकिशन का है जिसमें सदाबहार गीत 'गर तुम भुला ना दोगे' मौजूद है।

संक्षेप
-------

पुलिस अधिकारी, राजेश (धर्मेन्द्र) विस्फोटक और रसायनों का विशेषज्ञ है। राजेश अपने कुत्ते और अपने रसोइए के साथ रहता है और रीटा (शर्मिला टैगोर) उसकी प्रेमिका है। उसे पता चलता है कि जिस विभाग में राजेश काम करता है, उसमें उसके विस्फोटकों के बारे में जानकारी चुराने वाले लोग हैं। इस तरह के हमले के खिलाफ वह पहरा देना शुरू कर देता है लेकिन राजेश को अगवा कर लिया जाता है और विदेश ले जाया जाता है। अपहरणकर्ता राजेश को कैद करके रखते हैं और विभाग को धोखा देने के लिए जैकॉस नाम के बहरूपिये को भेजते हैं। जैकॉस गैर-भारतीय है, जिसकी आँखें नीली हैं और राजेश से अलग आवाज़ है। 

राजेश के विभाग को धोखा देने के लिए, वह लेंस का उपयोग करता है और उन्हें बताता है कि उसने अपहरण में अपनी आवाज खो दी थी। रीटा उसे राजेश के रूप में स्वीकार करती है, हालांकि उसे कुछ संदेह हैं। राजेश के कुत्ते और रसोइए को एहसास होता है कि क्या हुआ है, इसलिए जैकॉस उन्हें मार देता है। अधिकारी भी थोड़े संदेहास्पद होते हैं और जैकॉस को उच्च-सुरक्षा क्षेत्र में प्रवेश करने की अनुमति नहीं देते हैं। लेकिन कुछ अन्य अपराधी जैकॉस को अधिकारियों के सामने राजेश साबित करने में मदद करते हैं। इस बीच राजेश भाग जाता है और वापस भारत आ जाता है। जैकॉस की प्रयोगशाला को उड़ाने की योजना थी, लेकिन राजेश समय पर पहुँच जाता है और उसकी योजना को विफल कर देता है। जैकॉस की हत्या करने के बाद, राजेश रीटा से शादी कर लेता है।

मुख्य कलाकार
------------

* धर्मेन्द्र — राजेश
* शर्मिला टैगोर — रीटा
* डेविड अब्राहम — रॉय
* कामिनी कौशल — रीटा की माँ
* अनवर हुसैन — डी' मैलो
* असित सेन — भोला
* ब्रह्म भारद्वाज — डा. शर्मा

संगीत
-----

सभी गीत हसरत जयपुरी द्वारा लिखित; सारा संगीत शंकर-जयकिशन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "बच के कहाँ जाओगे" | आशा भोंसले | 5:29 |
| 2. | "गर तुम भुला ना दोगे" (पुरुष संस्करण) | मोहम्मद रफी | 3:18 |
| 3. | "यकीन कर लो मुझे मोहब्बत है" | मोहम्मद रफी | 3:22 |
| 4. | "बहारों की बरात आ गई" | मोहम्मद रफी | 3:26 |
| 5. | "गर तुम भुला ना दोगे" (महिला संस्करण) | लता मंगेशकर | 3:33 |

सन्दर्भ
-------

1. ↑  "Rafi, once more". *द हिन्दू* (अंग्रेज़ी में). 25 अक्टूबर 2018. मूल से 14 दिसंबर 2019 को पुरालेखित. अभिगमन तिथि 14 दिसम्बर 2019.

बाहरी कड़ियाँ
-------------

* *यकीन*  इंटरनेट मूवी डेटाबेस पर
**मोनिकंगना दत्ता** एक मुंबई की रहने वाली भारतीय मॉडल व अभिनेत्री हैं। वह गुहावटी, असम से हैं। उन्होंने आर्मी पब्लिक स्कुल नारंगी, गुहावटी से अपनी स्कूली शिक्षा पूरी की और दिल्ली विश्वविद्यालय के मैत्री कॉलेज से स्नातक किया। 

मोनिकंगना दत्ता

मॉडलिंग
-------

२००१ में मोनिकंगना दत्ता ने फ्रांस की मेट्रोपोलिटन प्रतियोगिता जीती थी। वह अपनी जीत के परिणामस्वरूप भारत से पेरिस चली गयी दो साल तक, जिसके दौरान वे फैशन डिजाइनर विवियन वेस्टवुड, योजी यामामोटो, क्रिश्चियन डायर , लियोनार्ड, और च्लोए के लिए रैंप वाक करी। पेरिस से उनकी वापसी पर, वह अग्रणी परिधान और गहने ब्रांडों के लिए टीवी विज्ञापनों में काम करने लगी। उनका प्रतिनिधितव आईएमजी मॉडल्स द्वारा किया गया हैं।

=एक्टिंग करियर
--------------

२०१० में भारतीय फिल्म "गुज़ारिश" से उन्होंने अपने करियर की शुरुआत की थी, जों की संजय लीला भंसाली के निर्देशन में बनायीं गयी थी।

सन्दर्भ
-------

1. ↑  Brook, Stephen (2007-09-20). "Vogue thinks big for Indian launch". Guardian UK. Guardian UK. Retrieved 2007-09-20.
2. ↑  Safe, Georgina (2008-04-24). "Moni Dutta lives the model dream". The Australian. News Limited. Retrieved 2008-04-24.
3. ↑  "संग्रहीत प्रति". मूल से 3 मार्च 2016 को पुरालेखित. अभिगमन तिथि 22 अप्रैल 2017.
Dürrüşehvar
बेगम साहिबा **राजकुमारी दर्रे-शहवर सुल्तान** (तुर्की: خدیجه خیریه عائشه درشهوار سلطان; २६ जनवरी १९१४ - 7 फरवरी 2006) तुर्क वंश के अब्दुल मजीद द्वितीय की पुत्री थी, जो तुर्क शाही सिंहासन और आखिरी खलीफा के आखिरी वारिस थे तुर्क खलीफाट।
उन्होंने 1922 में राजशाही के उन्मूलन से पहले विवाह के माध्यम से बेरार की राजकुमारी और तुर्क साम्राज्य की इंपीरियल राजकुमारी का जन्म रखा।

जवानी
-----

शादी
----

शादी के समय राजकुमारी दर्रेशहवर 18 वर्ष की थी और उनके पति आज़म जाह २५ वर्ष के थे।

समाज में योगदान
---------------

1940 के दशक में हैदराबाद में हवाईअड्डे का उद्घाटन करते समय; राजकुमारी एक हवाईअड्डा का उद्घाटन करने वाली पहली महिला बनी। उन्होंने उस्मानिया जनरल अस्पताल का भी उद्घाटन किया था।

उसकी करुणा के कारण उसने हैदराबाद के पुराने शहर क्षेत्र में गरीब महिलाओं और बच्चों के लिए "दुरुसेश्वर चिल्ड्रेन्स एंड जनरल हॉस्पिटल" की स्थापना की।

मृत्यु
------

उनकी मृत्यु 92 वर्ष की उम्र में, लंदन में हुई।

सन्दर्भ
-------

1. ↑  "Princess Dürrühsehvar of Berar". मूल से 20 जुलाई 2018 को पुरालेखित. अभिगमन तिथि 2 नवंबर 2018.

बाहरी कड़ियाँ
-------------

* Telegraph: Obituary for Princess Dürrühsehvar of Berar
* The Calcutta Telegraph: *Goodbye, sweet princess - India’s great beauties before the pageant came in*
* NewKerala.com: *Nizam's daughter-in-law passes away*
* Deccan Chronice: *Princess Durru dead*
* When marriage brought continents closer